ઔરંગઝેબની કટ્ટર સુન્ની ધાર્મિક નીતિ ભારતના અનેક અન્ય ધાર્મિક સમુદાયોને પીડા કરી રહી હતી. તેમાં બધાથી આગળ શીખો રહ્યા હતા. ઔરંગઝેબની ધાર્મિક ઉત્પીડન નીતિથી ઉત્તેજિત થઇ શીખોએ વિદ્રોહનું બ્યુગલ ફૂંક્યું હતું. વખત જતાં તે મુઘલાઈના પતનનું મહત્વનું કારણ પણ બન્યું હતું. ૧૬મા સૈકામાં પંજાબમાં ગુરુ નાનકદેવ દ્વારા શીખ સંપ્રદાયની સ્થાપના થઇ હતી. તેના ઉદેશો ધાર્મિક ભાઈચારો, એકેશ્વરવાદ, મૂર્તિપૂજાનો વિરોધ, બ્રાહ્મણો અને મુલ્લાઓની સર્વોપરિતાને પડકાર, આત્મસંપન્ન સુકર્મો અને નિર્વાણની પ્રાપ્તિ વગેરે રહ્યા હતા.